gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7823, del 07-07-2016 (2016/4509)

Informació pública de l'ocupació de terrenys de la via pecuària número 2, canyada reial del Clot del Domenge o Bassa Llona en el terme municipal d'Alcalà de Xivert. Expedient número STMA/SF/VP/AUT/OCUP/081/2015.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4509


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'ocupació de terrenys de la via pecuària número 2, canyada reial del Clot del Domenge o Bassa Llona en el terme municipal d'Alcalà de Xivert. Expedient número STMA/SF/VP/AUT/OCUP/081/2015. [2016/4509]  
S'està tramitant en aquesta Direcció Territorial de Castelló, a sol·licitud de l'Ajuntament d'Alcalà de Xivert, l'expedient STMA/SF/VP/AUT/OCUP/081/2015, d'ocupació temporal de la via pecuària número 2, canyada reial del Clot del Domenge o Bassa Llona, sítia en el terme municipal d'Alcalà de Xivert.  
L'objecte de l'ocupació és la il·luminació del tram de camí que discorre des de l'eixida del nucli urbà fins a la Bassa Llona mitjançant la col·locació de 22 fanals amb pal de fusta i lluminària LED. La finalitat principal és preservar la seguretat dels usuaris del camí.  
L'esmentat expedient se sotmet a informació pública en compliment d'allò que estableix l'article 33.2 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, i de l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El que es fa públic per a coneixement general, i es fixa el termini d'un mes a partir de la publicació del present anunci en el Diari Oficial de la Comunitat Valenciana, perquè els interessats puguen examinar l'expedient en les oficines de la Direcció Territorial de Castelló, situades en l'edifici Prop, avinguda Germans Bou, 47, de Castelló de la Plana, en horari d'atenció al públic. En el termini esmentat podran presentar les al·legacions oportunes.  
  
Castelló de la Plana, 20 de maig de 2016.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.
Diari Oficial de la Generalitat Valenciana


Sumari del DOGV 7862, del 31-08-2016 (2016/6702)

Venda directa de la quota proindivís pertanyent a la Generalitat Valenciana de la parcel·la (sòl sense edificar) situada en l'illa M1 Sector B del Peri 7 de Sagunt.
--------------------------------------------------------------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6702


Data del document
:   04-08-2016

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * contracte administratiu

Venda directa de la quota proindivís pertanyent a la Generalitat Valenciana de la parcel·la (sòl sense edificar) situada en l'illa M1 Sector B del Peri 7 de Sagunt. [2016/6702]  
La Direcció General del Sector Públic, Model Econòmic i Patrimoni ha iniciat l'expedient per a la venda de la quota proindivís pertanyent a la Generalitat Valenciana de la parcel·la (sòl sense edificar) ubicada en l'illa M1 Sector B del Peri 7, actualment avinguda de Faust Caurana, núm. 37E, de Sagunt, amb la finalitat de dissoldre la situació de condomini.  
El que s'informa a la resta de comuners perquè si està interessat en la compra de la quota del 28,3041 % pertanyent a la Generalitat ho pose de manifest en un termini de 15 dies a comptar des del següent a esta publicació, per mitjà d'un escrit dirigit a la Direcció General del Sector Públic, Model Econòmic i Patrimoni, carrer Palau, núm. 12, de València.  
Als dits efectes, podrà consultar i obtindre les condicions de la venda en el Servici de Patrimoni Immobiliari dependent de la dita Direcció General.  
S'observa que d'acord amb el que preceptua l'article 94.3 RGLPAP d'Aplicació supletòria a la Llei 14/2003, de 10 d'abril, de Patrimoni de la Generalitat Valenciana, quan la venda se sol·licite per dos o més copropietaris, en el supòsit previst en l'article 137.4 g), l'alienació podrà efectuar-se a prorrata entre els mateixos.  
  
València, 4 d'agost de 2016.- La directora general del Sector Públic, Model Econòmic i Patrimoni: Ma. Empar Martínez Bonafe.
Diari Oficial de la Generalitat Valenciana


Sumari del DOGV 7791, del 26-05-2016 (2016/3745)

Informació pública de l'estudi ambiental i territorial estratègic.
------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3745


Data del document
:   23-05-2016

Organisme emissor
:   Ajuntament de Domeño

Tipus de document
:   Anunci

Descriptors 

:   * Domeño
    * pla d'urbanisme
    * administració local

Informació pública de l'estudi ambiental i territorial estratègic. [2016/3745]  
Mitjançant l'Acord del Ple de data 19 de maig de 2016, ha sigut aprovada l'exposició pública de l'estudi ambiental i territorial estratègic, junt amb la resta de documentació del pla general estructural d'aquest municipi, i de conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes amb les administracions públiques afectades i amb les persones interessades, per un termini de 45 dies hàbils, a comptar de l'endemà de la publicació d'aquest anunci en el Diari Oficial de la Comunitat Valenciana. Durant el termini esmentat podrà ser examinat per qualsevol interessat en les dependències municipals i en l'adreça electrònica www.domeno.es, perquè es formulen les al·legacions o informes que s'estimen pertinents.  
Cosa que s'anuncia per a coneixement públic general.  
  
Domeño, 23 de maig de 2016.- L'alcalde: Francisco Gómez Asensio.
Diari Oficial de la Generalitat Valenciana


Sumari del DOGV 7901, del 21-10-2016 (2016/7642)

Notificació de la sentència dictada en el judici verbal número 2719/2009.
-------------------------------------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7642


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 2719/2009. [2016/7642]  
Judici verbal (250.2) 002719/2009  
Part demandant: Comunitat de Propietaris del Conjunt Residencial Bali Golf.  
Part demandada: Francisco Javier Sánchez Galián.  
Sobre: verbals de propietat horitzontal.  
En el judici a què es fa referència, seguit en aquest jutjat, s'ha dictat sentència de data 22 de juny de 2010, en què s'ha disposat notificar a Francisco Javier Sánchez Galián i, atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a la seua disposició a la secretaria d'aquest jutjat i que, contra aquesta resolució, s'hi pot interposar un recurs d'apel·lació davant de l'Audiència Provincial d'Alacant (art. 466 LECn).  
I a fi que valga de notificació de forma deguda a Francisco Javier Sánchez Galián, expedisc aquest edicte.  
  
Torrevieja, 29 de juliol de 2016.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7816, del 28-06-2016 (2016/4907)

ACORD de 17 de juny de 2016, del Consell, pel qual s'autoritza una transferència de crèdits del capítol 2 del programa 421.40, Administració Educativa i Cultural, al capítol 3 del programa 421.10, Direcció i Serveis Generals, de la Conselleria d'Educació, Investigació, Cultura i Esport, per un import de 500.000 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4907


Data del document
:   17-06-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de juny de 2016, del Consell, pel qual s'autoritza una transferència de crèdits del capítol 2 del programa 421.40, Administració Educativa i Cultural, al capítol 3 del programa 421.10, Direcció i Serveis Generals, de la Conselleria d'Educació, Investigació, Cultura i Esport, per un import de 500.000 euros. [2016/4907]  
A fi de fer front a liquidacions d'interessos de demora, la Conselleria d'Educació, Investigació, Cultura i Esport proposa incrementar el capítol 3, Despeses financeres, en el programa 421.10, Direcció i Serveis Generals, per un import de 500.000 euros, mitjançant la transferència de disponibilitats existents en el capítol 2 del programa 421.40, Administració Educativa i Cultural.  
A aquest efecte, i d'acord amb el que disposen els articles 17 i 19 Llei 11/2015, de Pressupostos de la Generalitat per a l'exercici 2016, a proposta del conseller d'Hisenda i Model Econòmic, el Consell, en la reunió del 17 de juny de 2016, adopta el següent  
  
ACORD  
  
Primer  
S'autoritza la minoració de crèdit en l'aplicació pressupostària 82.81.65.598.47.9 per un import de 500.000 euros.  
  
Segon  
S'autoritza l'increment de crèdit en l'aplicació pressupostària 40.66.23.129.61.7 per un import de 500.000 euros.  
  
Tercer  
Aquest acord es publicarà en el Diari Oficial de la Comunitat Valenciana.  
  
València, 17 de juny de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7727, del 24-02-2016 (2016/1127)

Notificació de la sentència dictada en el procediment ordinari número 648/2015.
-------------------------------------------------------------------------------

### Dades del document

Número de DOGV
:   7727

Data del DOGV
:   24-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1127


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment ordinari número 648/2015. [2016/1127]  
Judici: procediment ordinari 000648/2015.  
Part demandant: Betty Tania Torrico Pozo.  
Part demandada: Ariel Delgadillo Veizaga.  
Sobre: judicis ordinaris relatius al dret de família.  
  
En el judici a què es fa referència s'ha dictat la resolució que té el text que, literalment, és com segueix:  
  
«Estime la demanada interposada per la representació processal de Betty Tania Torrico Pozo contra Ariel Delgadillo Veizaga, i dispose la privació de la pàtria potestat del demandat sobre la menor [...], que correspondrà a la mare en exclusiva, així com la seua guarda i custòdia.  
  
Cada part ha de pagar les costes causades a la seua instància i les comunes a mitges.  
Aquesta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat en Banco Santander número 4447 0000 00 0648/15, que pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de 24 de novembre de 2015, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte, per a dur a efecte la diligència de notificació de la sentència a Ariel Delgadillo Veizaga.  
Diligència. L'estenc jo, el lletrat de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 16 de febrer de 2016.- El lletrat de l'Administració de Justícia: Antonio Rodríguez Moldes-Peiró.
Diari Oficial de la Generalitat Valenciana


Sumari del DOGV 7927, del 29-11-2016 (2016/8728)

Notificació de la sentència dictada en el procediment ordinari número 508/2014.
-------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8728


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el procediment ordinari número 508/2014. [2016/8728]  
Procediment ordinari número 508/2014  
Demandant: Volkswagen Finance, SA EFC.  
Procurador: Emilio Sanz Osset.  
Demandat: Juan Carlos Álvarez Ortega.  
Edurne Zubia Zubimendi, secretària judicial del Jutjat de Primera Instància número 18 de València, faig saber que en el judici a què es fa referència al marge s'ha ordenat la publicació d'aquest acte de comunicació:  
«Procediment: ordinari 508/2014.  
Demandant: Volkswagen Finance, SA EFC.  
Demandat: Juan Carlos Álvarez Ortega.  
Acte processal que es publica: sentència de data 8 de setembre de 2015.  
Objecte: notificar sentència.  
Mode i termini d'impugnació: apel·lació dins del termini de 20 dies.»  
El text íntegre de la resolució que es publica es podrà consultar i/o obtindre'n una copia a la secretaria d'aquest jutjat en hores d'audiència.  
  
  
València, 24 d'octubre de 2016.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 7840, del 29-07-2016 (2016/5799)

Informació pública de la versió preliminar del pla general estructural, estudi ambiental i territorial estratègic, l'estudi de paisatge i la resta de documents exigibles per la normativa sectorial.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7840

Data del DOGV
:   29-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5799


Data del document
:   05-07-2016

Organisme emissor
:   Ajuntament de Pinet

Tipus de document
:   Anunci

Descriptors 

:   * Pinet
    * pla d'urbanisme
    * administració local

Informació pública de la versió preliminar del pla general estructural, estudi ambiental i territorial estratègic, l'estudi de paisatge i la resta de documents exigibles per la normativa sectorial. [2016/5799]  
El Ple de l'Ajuntament, en la sessió celebrada el dia 30 de juny de 2016, va acordar sotmetre la versió preliminar del Pla General Estructural, l'estudi ambiental i territorial estratègic, estudi de paisatge i els documents i informes urbanístics complementaris a informació, participació pública i consultes, conforme disposa l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, durant un termini de 45 dies hàbils a comptar des de l'endemà de la publicació d'aquest anunci en el Diari Oficial de la Comunitat Valenciana; es procedeix també a publicar l'anunci corresponent en premsa escrita de gran difusió, al tauló d'edictes i en la pàgina web de l'Ajuntament de Pinet, http//www.pinet.es.   
  
Durant el termini d'exposició pública, es trobarà dipositada en l'Ajuntament una còpia diligenciada dels documents esmentats, i l'enquesta del pla de participació, els quals podran ser consultats per qualsevol interessat en les dependències municipals, en horari de 10.00 a 14.00 hores o accedint a la pàgina web, i presentar en les oficines municipals les al·legacions i els suggeriments que s'estimen convenients, així com les enquestes emplenades.   
  
Pinet, 5 de juliol de 2016.- L'alcalde: Juan Ramón Chismol Mahiques.
Diari Oficial de la Generalitat Valenciana


Sumari del DOGV 7842, del 02-08-2016 (2016/5547)

Adjudicació i formalització del contracte número MY16/VCI/O/19. Instal·lacions de la reforma i adequació d'espais per a l'Oficina de Relacions Internacionals, Servei de Reprografia i uns altres, en la ETSAV, edifici 2F i 2D.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5547


Data del document
:   04-07-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Adjudicació i formalització del contracte número MY16/VCI/O/19. Instal·lacions de la reforma i adequació d'espais per a l'Oficina de Relacions Internacionals, Servei de Reprografia i uns altres, en la ETSAV, edifici 2F i 2D. [2016/5547]  
En compliment del que es disposa en l'article 154 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es fa pública la següent adjudicació:  
  
1) Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY16/VCI/O/19.  
  
2) Objecte del contracte  
a) Tipus de contracte: obres.  
b) Descripció de l'objecte: Instal·lacions de la reforma i adequació d'espais per a l'Oficina de Relacions Internacionals, Servei de Reprografia i uns altres, en la ETSAV, edifici 2F i 2D.  
c) Lot 1:: Instal·lacions de la reforma i adequació d'espais per a l'Oficina de Relacions Internacionals, Servei de Reprografia i uns altres, en la ETSAV, edifici 2F i 2D   
d) CPV (referència de nomenclatura): 45 3 0 4 109-9.  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 1 d- abril de 2016.  
  
  
3) Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4) Pressupost base de licitació: 210.190,32 euros (IVA exclòs).  
  
5) Valor estimat del contracte: 210.190,32 euros (IVA exclòs).  
  
6) Adjudicació i formalització del contracte  
a) Data d'adjudicació: 27 de juny de 2016.  
b) Data de formalització del contracte: 4 de juliol de 2016.  
c) Contractista: Fulton, SA.  
d) Nacionalitat: España.  
e) Import o cànon d'adjudicació: 196.738,37 euros. (IVA exclòs)  
  
  
València, 4 de juliol de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7900, del 20-10-2016 (2016/7742)

Informació pública del compte general corresponent als exercicis de 2006 a 2015.
--------------------------------------------------------------------------------

### Dades del document

Número de DOGV
:   7900

Data del DOGV
:   20-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7742


Organisme emissor
:   Consorci de Les Comarques Centrals Valencianes

Tipus de document
:   Anunci

Informació pública del compte general corresponent als exercicis de 2006 a 2015. [2016/7742]  
La Comissió Executiva del Consorci de les Comarques Centrals Valencianes, en la sessió ordinària que va tindre lloc el dia 3 d'octubre de 2016, va acordar dictaminar favorablement sobre els comptes generals del Consorci de les Comarques Centrals Valencianes corresponents als exercicis 2006, 2007, 2008, 2009, 2010, 2011, 2012, 2013, 2014 i 2015.  
La qual cosa es fa pública, d'acord amb el que estableix l'article 212.3 del RDL 2/2004, de 5 de març, pel qual s'aprova el text refós de la Llei d'Hisendes Locals, a l'efecte que durant el termini de quinze dies hàbils, i vuit dies més, comptadors des de l'endemà de l'última publicació del present edicte en el Diari Oficial de la Generalitat Valenciana, els interessats puguen presentar reclamacions, objeccions o observacions.  
En el cas que, una vegada finalitzat el termini d'exposició no s'haja presentat cap reclamació, el compte general dels exercicis esmentats serà sotmés directament al Ple de la Junta General del Consorci de les Comarques Centrals Valencianes, a fi que, si s'escau, puga ser aprovat.  
  
  
Ontinyent, 3 d'octubre de 2016.- El president del Consorci de les Comarques Centrals Valencianes: Antoni Francés Pérez.
Diari Oficial de la Generalitat Valenciana


Sumari del DOGV 7892, del 09-10-2016 (2016/7866)

DECRET 14/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Orlando Ortega Alejo.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7866


Data del document
:   08-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 14/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Orlando Ortega Alejo. [2016/7866]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala, en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
L'esportista Orlando Ortega Alejo, atleta espanyol nacionalitzat recentment i d'origen cubà, ha sigut medalla de plata en els Jocs Olímpics de Rio 2016, en l'especialitat 110 metres tanques, sent l'únic atleta espanyol que ha obtingut una medalla en uns Jocs Olímpics en l'especialitat de velocitat amb tanques. Entre el seu historial esportiu es troba la medalla de bronze en els Jocs Panamericans 2011, i Diploma Olímpic en els Jocs Olímpics de Londres 2012.  
  
Per això, com a reconeixement als seus èxits esportius, que són el resultat d'una trajectòria de disciplina, sacrifici i afany de superació, i a proposta de la comissió de valoració per a la concessió de la medalla i placa de la Generalitat al Mèrit Esportiu, reunida el passat 26 de setembre de 2016,  
  
  
DECRETE  
  
Concedir la Medalla de la Generalitat al Mèrit Esportiu a Orlando Ortega Alejo.  
  
València, 8 d'octubre de 2016  
  
El president de la Generalitat,  
XIMO PUIG I FERRER